open-index/open-wikipedia-markdown huggingface dataset:
Toyota RSC

O **Toyota RSC** (siglas de "Rugged Sport Coupe") foi un prototipo de automóbil todo terreo de dúas portas de Toyota, amosado ao público por vez primeira no Salón do Automóbil de Chicago de 2001.

Foi deseñado por Calty como un vehículo puramente conceptual, sen ningunha intención de chegar á súa produción en serie, pero para conectar emocionalmente con posibles compradores novos. O deseño vencéllao cos coches de rally do Campionato Mundial de Rallys, con liñas moi funcionais e ausencia de elementos de luxo. Baseouse no Toyota RAV4.

## Galería

Ficheiro:Toyota RSC LA autoshow 2002.jpg|Vista dianteira
Ficheiro:Toyota RSC LA autoshow 2002 (rear view).jpg|Vista traseira

## Notas e referencias
## Véxase tamén
### Ligazóns externas
*Vídeo de presentación do Toyota RSC, en YouTube.
Anfitrión (Plauto)

[miniatura|[Clásicos en Galego 6:*Anfitrión* e *Asinaria*.]]
***Anfitrión*** é unha traxicomedia do poeta latino Tito Maccio Plauto.

## Argumento 
A obra conta como Xúpiter se disfraza do xeneral Anfitrión para enganar á súa muller Alcmena e así gozar dunha longa noite de paixón con ela. Coa axuda do seu fillo, o deus Mercurio, disfrazado do escravo Sosia, consegue os seus propósitos, creando unha serie de malentendidos, onde reside a comicidade da obra. Destas relacións do deus coa matrona Alcmena nace o heroe Hércules.

## Adaptacións 
A obra foi traducida ao galego por Mercedes Voado e María Xesús Frei, publicada en 1991 por Editorial Galaxia xunto con *Asinaria*. Tamén foi adaptada ao teatro en 2012 por Cándido Pazó co título de *E ti quen vés sendo?* para Talía Teatro.

## Véxase tamén 
### Bibliografía 
* 
### Outros artigos 
* Clásicos en Galego
### Ligazóns externas 
* The Latin Library - Texto orixinal en latín
Diego Vieytes

**Diego Vieytes Salgado**, nado en Ourense o 30 de xuño de 1990, é un futbolista galego. Xoga de defensa e o seu club actual é o CD Boiro.

## Véxase tamén 
### Ligazóns externas 
* Datos do xogador en bdfutbol.com 
* Datos do xogador en lapreferente.com 
* Datos do xogador en transfermarkt.es 
* Datos do xogador en futbolme.com
Chancela, Maianca, Oleiros

**Chancela** é un lugar da parroquia de Maianca no concello coruñés de Oleiros na comarca da Coruña.

## Lugares e parroquias 
### Lugares de Maianca 
### Parroquias de Oleiros
Liberdade, São Paulo

**Liberdade** é un barrio e distrito situado na zona centro da cidade brasileira de São Paulo. É o maior reduto da comunidade xaponesa da cidade e a maior colonia do mundo fóra do Xapón. A súa superficie é de 3,7&nbsp;km² e a poboación de 57.860 habitantes (2010) e ten unha densidade de poboación de 156.38 hab./km².

## Véxase tamén 
### Outros artigos 
* Historia urbana de São Paulo
* Centro de São Paulo
Tereapii Piho

**Tereapii Piho**, nado o 25 de agosto de 1960 en Rakahanga, é un político das Illas Cook.

## Traxectoria 
Tereapii educouse en Nova Zelandia, accedeu ao Parlamento por vez primeira en 2006 representando á circunscrición de Manihiki como demócrata derrotando ao líder do Partido das Illas Cook, Henry Puna.

En decembro de 2009 entrou no gabinete logo do cesamento de Terepai Maoate e a marcha dos ministros demócratas, levando as carteiras de Xustiza, Saúde, Interior, Mocidade e Deportes, como consecuencia o Partido Demócrata expulsouno o 8 de abril de 2010, aínda que con posterioridade readmitírono, nas eleccións de 2010 perdeu o escano fronte a Henry Puna.

## Notas 
## Véxase tamén 
### Ligazóns externas 
* Perfil no Parlamento
Trofeo Teresa Herrera 2001

A 56ª edición do **Trofeo Teresa Herrera** celebrouse na Coruña entre o 9 e o 11 de agosto de 2001. O campión foi o Deportivo da Coruña, que derrotou na final ao Real Madrid, logrando o seu noveno título. O xogador do Deportivo Víctor foi elixido mellor xogador do torneo.

## Participantes 
## Resultados 
## Partidos 
### Primeira semifinal 
| width="50%" valign="top" |

|}

### Segunda semifinal 
| width="50%" valign="top" |

|}

### Disputa polo 3º e 4º posto 
| width="50%" valign="top" |

|}

### Final 
| width="50%" valign="top" |

|}

## Goleadores 
## Notas
Terepai Maoate (fillo)

**Terepai Maoate**, nado o 5 de decembro de 1961 en Manihiki, é un político das Illas Cook, fillo do antigo primeiro ministro Terepai Maoate.

## Traxectoria 
Maoate entrou no Parlamento en 2004 pola circunscrición de Amuri-Ureia en Aitutaki como demócrata. Foi viceministro de Finanzas e Saúde. Nas eleccións de 2010 non logrou revalidar o seu escano.

## Ligazóns externas
* Perfil no Parlamento
Xardín Botánico de Mérida

O **Xardín Botánico de Mérida** é un xardín botánico, fundado en 1991 pola Universidade de Los Andes para a preservación da fauna e da investigación da rexión, está situado na cidade de Mérida, Venezuela. O xardín ocupa unha superficie de 44 hectáreas que foron doadas pola universidade. Para o seu desenvolvemento foi dividido en zonas, dependendo do tipo de flora plantada, a maior das cales está ocupada por unha fraga de piñeiros nativos.

 
## Historia
En 1991, a Facultade de Ciencias da Universidade de Los Andes creou o xardín botánico co fin de dotar á cidade e á universidade dun sitio para o estudo e divulgación da biodiversidade. A universidade dotou para o proxecto un terreo de 44 hectáreas dentro das zonas a carón da mencionada facultade no extremo norte da cidade para o desenvolvemento do miemo.

O 8 de decembro de 2002 o Xardín Botánico abriuse ao público en xeral, manténdose aberto durante todo o ano.

## Notas
Peñausende

**Peñausende** é un concello de España, na provincia de Zamora, na comunidade autónoma de  Castela e León. Ten unha superficie de 95,02 quilómetros cadrados, cunha poboación de 489 habitantes e unha densidade de poboación de 5,15 habitantes por quilómetro cadrado.

## Demografía
A Abasteira, Espasante, Ortigueira

**A Abasteira** é un lugar da parroquia de Espasante no concello coruñés de Ortigueira na comarca do Ortegal.

Este lugar atópase a 5,6 quilómetros da capital do concello.

## Lugares e parroquias
### Lugares da parroquia de Espasante
### Parroquias de Ortigueira
Augusto Algueró

**Augusto Algueró Dasca**, nado en Barcelona o 23 de febreiro de 1934 e finado en Torremolinos o 16 de xaneiro de 2011, foi un compositor e director de orquestra español.

## Traxectoria 
Seguiu os seus estudos musicais no Conservatorio Municipal de Barcelona e estudou a carreira de medicina. A súa carreira musical comezou na década dos 50, cando tiña 16 anos de idade. Entre 1961 e 1974 estivo casado coa actriz Carmen Sevilla, coa que tivo un fillo, Augusto J. Algueró, tamén compositor. En 1986 volveu casar, desta vez con Natividad Benito. Faleceu en Torremolinos o 16 de xaneiro de 2011 debido a unha parada cardiorrespiratoria mentres durmía.

## Véxase tamén 
### Ligazóns externas 
* A súa discografía na Biblioteca de Catalunya 
* Artigo en *El País* co gallo da súa morte
* Artigo en *El Mundo* co gallo da súa morte
Terepai Maoate

**Terepai Tuamure Maoate**, nado o 1 de setembro de 1934 en Rarotonga e finado o 9 de xullo de 2012, foi un médico e político das Illas Cook que foi primeiro ministro do 18 de novembro de 1999 ao 11 de febreiro de 2002.

## Traxectoria 
Estudou na Escola de Medicina de Fidxi e na Universidade de Auckland, traballou como médico en diversas illas do país e como cirurxián xefe do Hospital de Rarotonga ata que en 1976 nomeárono director de Servizos Clínicos do Ministerio de Saúde. En 1983 entrou no Parlamento representando á circunscrición de Ngatangiia como demócrata, foi ministro de Saúde e Agricultura no gabinete de Tom Davis e de 1985 e 1989 foi tamén viceprimeiro ministro. ata que o seu viceprimeiro ministro Robert Woonton o depuxo o 11 de febreiro de 2002, pasando a ser o líder da oposición.

No comezo do ano 2003 uníronse as dúas fraccións nas que se dividira o Partido Demócrata e Maoate volveu ao gabinete como viceprimeiro ministro substituíndo ao líder do Partido das Illas Cook Geoffrey Henry.. Non obstante Maoate renunciou e propuxo unha moción de confianza ao goberno en novembro. A escisión dun grupo de parlamentarios demócratas en 2004 impediulle ser elixido primeiro ministro logo das eleccións de 2004 pero volveu ser nomeado viceprimeiro ministro en 2005, o que engadiu en xullo de 2009 a carteira de Asuntos Exteriores.

En decembro de 2009 destituíron a Maoate como viceprimeiro ministro en favor de Robert Wigmore, provocando a dimisión masiva dos ministros demócratas e a retirada do apoio ao goberno En xuño de 2010 Wigmore substituíuno como o líder dos demócratas

Para as eleccións de 2010 intentou ser elixido como o candidato demócrata pero perdeu nas primarias, decidindo concorrer como independente sen conseguir escano.

Maoate leva o título tradicional de *Maoate Mataiapo* baixo a dinastía Pa Ariki da vaka Takitumu. En 2007 a raíña nomeouno cabaleiro da Orde do Imperio Británico. e ten un fillo, Terepai Maoate tamén político.

## Notas 
## Véxase tamén 
### Ligazóns externas 
* Perfil no Parlamento
Rush Hour

**Rush hour** pódese referir a:

* A unha serie de películas estadounidenses de artes marciais con Jackie Chan e Chris Tucker como protagonistas:
** *Rush Hour*, película de 1998 dobrada ao galego como *Hora punta*.
** *Rush Hour 2* (2001)
** *Rush Hour 3* (2007)
** *Rush Hour 4*
* *Rush Hour*, unha serie de televisión do 2007 da BBC composto de sketchs.
* *Rush Hour*, un recompilatorio de música dance.
* SimCity 4: Rush Hour, unha expansión de SimCity 4.
* *RushHour*, xornal canadense publicado en Calgary e Edmonton. 
* "Rush Hour", unha canción de Jane Wiedlin do seu álbum *Fur* (1988).
Brian Chase

**Brian Chase**, nado o 2 de decembro de 1978 en Long Island, Nova York, é un batería estadounidense coñecido por tocar na banda de indie rock Yeah Yeah Yeahs. Foi elixido pola revista en liña *Gigwise* como un dos 50 mellores baterías de todos os tempos.

## Biografía 
Chase medrou en Long Island, Nova York e asistiu á Friends Academy en Locust Valley, e ao Oberlin Conservatory of Music.

Ademais de tocar en Yeah Yeah Yeahs Chase tamén o fai na banda The Seconds, e adoitaba a tocar coa banda da súa ex-moza Emily Manzo ata que a parella se desfixo no ano 2006. Actuou con varos dúos experimentais con outros músicos como Stefan Tcherepnin e Seth Misterka, co cal editou un CD no ano 2007 a través do selo australiano Heathen Skulls. Outros músicos cos que tocou son Jessica Pavone, Mary Halvorson, Moppa Elliott, e os grupos Oakley Hall, Blarvustert e The Sway Machinery.

En maio do 2010 o dúo Chase/Misterka actuou no *Melbourne International Jazz Festival* e despois realizou unha xira por australia durante un mes.

Na actualidade vive en Greenpoint, Brooklyn. É sinestésico e ve cores cando toca ou escoita música.

## Notas
A Pesqueira

Como topónimo **A Pesqueira** pode referirse a:

;En Galiza
***A Pesqueira**, lugar da parroquia de Castro, no concello de Boiro;
***A Pesqueira**, lugar da parroquia de Xustás, no concello de Cospeito;
***A Pesqueira**, lugar da parroquia de Burgás, no concello de Xermade.

## Véxase tamén
### Outros artigos
Xestor de comunidade

Un **xestor de comunidade** (en inglés *Community Manager*), é a persoa que se encarga de crear, de xestionar e de dinamizar unha comunidade virtual en Internet, independentemente da plataforma ou das ferramentas dixitais empregadas, co obxectivo de conseguir que as persoas usuarias participen e interactúen entre elas. Esta figura aparece, nun principio, para coordinar e administrar os foros de Internet mais a súa importancia vai aumentar ao apareceren as redes sociais como Facebook, Tuenti ou Twitter.

No ámbito empresarial, o xestor de comunidade encárgase de xestionar as relacións dunha empresa coa súa clientela dentro do mundo dixital, grazas aos coñecementos das necesidades, das estratexias de organización e os intereses desta. Un xestor de comunidade ten de se perfilar como un estratego en comunicación en liña, con coñecementos de mercadotecnia, publicidade e relacións públicas con finalidade comercial.

O ou a xestora de comunidade ten de desenvolver unha estratexia capaz de construír relacións arredor dunha marca e manter interaccións persoais cos membros da marca que representa. A xestión do responsábel de comunidade céntrase en coñecer a necesidade das persoas usuarias e plasmala na comunidade. No caso de empresas, estas necesidades transmítense internamente para que o empresariado as valore e modifique en consecuencia no seu produto ou no seu servizo. O obxectivo final é conseguir que estas mudanzas incrementen a cohesión e a cantidade de persoas usuarias da rede así como a mellora da calidade do servizo.

O perfil dun ou dunha xestora de comunidade ten de contar con certas características para realizar o seu traballo. Son importantes capacidades sociais para fomentar a interacción entre os membros dunha comunidade e unha sólida experiencia tanto a nivel de usuario e como membro dun equipo web.

## Notas 
## Véxase tamén 
### Ligazóns externas 
* Manual de Instagram
* Que fai un Community Manager? *(en castelán)*
* Guía de Community Managers en Facebook *(en castelán)*
* Community Manager. En busca de un perfil *(en castelán)*
*10 Tips For Aspiring Community Managers *(en inglés)*
Severino Barros de Lis

**Antonio Severino Barros de Lis**, nado en San Xurxo de Sacos (Cerdedo-Cotobade) en 1887 e finado en Madrid o 9 de maio de 1939, foi un avogado e político galego.

## Traxectoria 
miniatura|esquerda|Banquete en Lar Gallego ao seu vicepresidente Severino Barros de Lis con motivo da súa elección como deputado, 1934.

Estudou Dereito na Universidade de Santiago de Compostela. Gañou a oposición á Xudicatura e á de Secretarios xudiciais. Foi xuíz en varias localidades españolas e secretario xudicial na Audiencia de Burgos. Finalmente desempeñou a secretaría da Sala Terceira do Tribunal Supremo de España. Xa en decembro de 1930 manifestou o seu propósito de presentarse como candidato a deputado polo distrito de Ponte Caldelas con carácter agrario-rexionalista. Foi elixido deputado pola provincia de Pontevedra nas listas da CEDA nas eleccións xerais de 1933 e 1936. O golpe de Estado do 18 de xullo de 1936 colleuno en Madrid, onde permaneceu agochado durante a guerra civil.

## Vida persoal 
Primo de Manuel de Lis Varela. Casou con Carmen Gaspar e foi pai de Jesús Barros de Lis Gaspar.
## Notas 
## Véxase tamén 
### Bibliografía 
*
Abavides, Abavides, Trasmiras

**Abavides** é un lugar da parroquia de Abavides no concello ourensán de Trasmiras na comarca da Limia. No ano 2022 tiña 164 habitantes, dos cales 77 eran homes e 87 mulleres.

Este lugar atópase a 3,5 quilómetros da capital do concello.

## Lugares e parroquias
### Lugares de Abavides
### Parroquias de Trasmiras
## Notas 
## Véxase tamén 
### Outros artigos 
*Lugares de Trasmiras
O Aveal, San Fiz de Monfero, Monfero

**O Aveal** é un lugar da parroquia de San Fiz de Monfero no concello coruñés de Monfero na comarca do Eume. Tiña 15 habitantes no ano 2010 segundo datos do INE dos cales 6 eran homes e 9 eran mulleres.

Este lugar atópase a 1 quilómetro da capital do concello.
## Lugares e parroquias 
### Lugares de San Fiz de Monfero 
### Parroquias de Monfero
O Aveal

O topónimo **O Aveal** pode referirse a:

;En Galiza
***O Aveal**, lugar da parroquia de San Fiz de Monfero, no concello de Monfero;
***O Aveal**, lugar da parroquia de Matela, no concello de Outeiro de Rei;
***O Aveal**, lugar da parroquia de Crecente, no concello da Pastoriza;
***O Aveal**, lugar da parroquia de Vilamateo, no concello de Vilarmaior.

## Véxase tamén
### Outros artigos
O Aveal, Crecente, A Pastoriza

**O Aveal** é un lugar da parroquia de Crecente no concello lugués da Pastoriza na comarca da Terra Chá. Segundo o IGE, en 2019 tiña 6 habitantes (4 homes e 2 mulleres).

Este lugar atópase a 4,5 quilómetros da capital do concello.

## Lugares e parroquias 
### Lugares de Crecente 
### Parroquias da Pastoriza 
## Notas
Li Ning Company Limited

miniatura|Lining logo black

**Li Ning Company Limited** (en ; Li-Níng Yǒuxiàn Gōngsī), é o maior provedor chinés de calzado e material deportivo, sobre todo na República Popular da China. A compañía foi fundada en 1990 polo antigo ximnasta olímpico pola China Li Ning.

Li Ning ten a Nike e Adidas como os seus competidores principais, pero os produtos deportivos Li Ning seguen sendo máis populares na China que calquera marca competidora estranxeira. A empresa patrocina a un gran número de atletas e equipos, tanto da China como do estranxeiro.

En 2005 Li Ning creou unha compañía conxunta coa empresa de roupa deportiva francesa AIGLE obtendo o dereito exclusivo da distribución dos produtos de AIGLE na China durante 50 anos.

En 2006, os ingresos correntes de Li Ning alcanzaron os 418 mil millóns de dólares, e as ganancias totais de aproximadamente $39 mil millóns de dólares. Desde o marzo de 2007, había 4.297 tendas de venda ao detalle de Li Ning. A empresa directamente posúe algunhas tendas pero o resto son franquías.

## Patrocinios 
### Fútbol 
*  Celta de Vigo
*  RCE Espanyol
* 20px|border FK Vardar
*  Sevilla FC

### Baloncesto 
*  Club Joventut de Badalona
*  Saski Baskonia
*  Selección da Arxentina
*  Selección de España

### Tenis 
*  Iván Navarro Pastor
*  Carlos Salamanca

## Notas 
## Véxase tamén 
### Ligazóns externas 
* Sitio web en español
* Sitio web oficial
Carlos Vázquez González (xornalista)

**Carlos Vázquez González**, nado en Neira de Cabaleiros (Láncara) en 1968, é un xornalista e escritor galego.

## Traxectoria
Fixo estudos de Dereito na Universidade de Santiago de Compostela. Os seus comezos nos medios de comunicación tiveron lugar no diario *El Progreso* de Lugo. En 2001 pasou a colaborar con *La Voz de Galicia*, sendo redactor neste xornal e locutor de Radio Voz, colaborando tamén coa Cadena SER e a COPE. Traballa como xornalista e fotoxornalista freelance para as revistas *ECO*, *Trasluz* e para o xornal *La Voz de Galicia*.

De 2004 a 2009 organizou canda a Concellería de Cultura e Turismo do Concello de Lugo unha Demostración de Oficios Tradicionais, feito que xunto coas reportaxes etnográficas publicadas en *La Voz de Galicia* e na revista *Trasluz* lle permitiu ao autor afondar na etnografía galega.

Actualmente vive na cidade de Lugo.

## Obra
### Narrativa
**Unha de romanos*, 2001, Kékeres, Vigo.

## Véxase tamén
### Ligazóns externas
* Blog do autor en archive.org.
* Carlos Vázquez González na páxina web da Asociación de Escritoras e Escritores en Lingua Galega.
O Aveal, Vilamateo, Vilarmaior

**O Aveal** é un lugar da parroquia de Vilamateo no concello coruñés de Vilarmaior na comarca de Betanzos. Tiña 11 habitantes no ano 2010 segundo datos do INE, dos cales 6 eran homes e 5 eran mulleres.

Este lugar atópase a 3 quilómetros da capital do concello.
## Lugares e parroquias 
### Lugares de Vilamateo 
### Parroquias de Vilarmaior
Xosé Luís Vázquez Somoza

**Xosé Luís Vázquez Somoza**, nado en Zolle (Guntín) o 19 de febreiro de 1961, é escritor galego en lingua galega.

## Traxectoria 
Licenciado en Filoloxía, a súa tese de Licenciatura (inédita) foi *O galego en Zolle (Guntín)*. En 2009 gañou o premio de investigación Condado de Pallares por *O galego en Zolle (Guntín)*. Foi catedrático de Lingua e Literatura galega no IES Lucus Augusti de Lugo.

## Obra 
### Narrativa 
* *Nube de seda na Lúa e outros relatos*, 2010, Toxosoutos. ISBN 978-84-92792-28-3.
* *O conserxe* (2021). Vigo: Xerais (Colección Fóra de Xogo). ISBN 978-84-9121-693-3.

### Obras colectivas 
* *Paixóns amuralladas*, en *Paisaxes con palabras*, 2001, Galaxia.
* *De soños e memorias*, 2003, Espiral Maior.
* *Premios Pedrón de Ouro. Certames XXVII (2001), XXVIII (2002) e XXIX (2003)*, 2004, Ediciós do Castro.
* *IX Certame de Narración Curta Ánxel Fole. Contos de 2006*, 2007, Concello de Lugo.

## Premios 
* Premio IX Certame Manuel Murguía de narracións breves, ex-aequo con Xosé Carlos Caneiro. Título do relato: *A fervenza*, 2000.
* 1° Accésit no XXVIII Premio Modesto R. Figueiredo. Título do relato: *Río de esquecemento*, 2002.
* Accésit no XXX Premio Modesto R. Figueiredo. Título do relato: *A Ponte Cabalar*, 2004.
* 1° Premio no IX Certame de Narración Curta Ánxel Fole. Título do relato: *Nube de seda na Lúa* 2007.
* Accésit no Décimo Certame de Cartas de Amor convocado por Radiofusión, 2008.

## Notas 
## Véxase tamén 
### Ligazóns externas 
* Ficha do autor en Xerais
Pier Gerlofs Donia

miniatura|Ilustración dun libro de 1622 cunha imaxe ficticia de Gutte Pier

**Pier Gerlofs Donia**, nado contra 1480 en Kimswert e finado en 1520 en Snits, foi un guerreiro, rebelde e pirata frisón que se converteu nun heroe popular, máis coñecido polo alcume "*Grutte Pier*" (o "Gran Pedro" na antiga ortografía do frisón) polo seu gran tamaño.

## Traxectoria 
Pier Gerlofs era fillo de Fokel Sybrants Bonga e Gerlof Piers, o pai era de orixe labrega mentres a nai procedía da nobreza. Pier era descendente de Haring Harinxma (1323–1404) e primo terceiro de Jancko Douwama. O 29 de xaneiro de 1515 mercenarios saxóns ao servizo de Xurxo de Saxonia saquearon Kimswert, violaron e asasinaron á súa dona e queimaron a igrexa local e as propiedades de Donia e este comezou a chamar á loita contra os ocupantes, armando un grupo de rebeldes coñecidos como A esperanza negra que contaron co apoio de Carlos de Egmond, duque de Gelre e que consistían principalmente de campesiños pobres, nobres empobrecidos e delincuentes que actuaron como piratas principalmente contra buques holandeses e ingleses, sobre todo no Zuiderzee. Na maior batalla, que se produciu en 1515, capturaron 28 navíos holandeses.

[miniatura|dereita|"A bravura de Grote Pier", 1516, obra de [Johannes Hinderikus Egenberger]]
O 24 de xuño de 1517, Grutte Pier e o seu grupo, consistente en 4000 homes procedente de Frisia e Gueldria, saíron de Frisi, aportaron preto de Wervershoof e avanzaron ata Medemblik, capturárona, matando a moitos dos seus habitantes e facendo a moitos outros prisioneiros, sen conseguir conquistar o Castelo de Medemblik, defendido por Joost van Buren, prendéronlle lume a cidade, o que tamén fixeron en Alkmaar. Conquistaron tamén a cidade de Asperen, utilizándoa como base. En resposta a eses ataques e o fracaso do Capitán Xeneral de Amstelland, Waterland e Gooiland en defender os seus territorios o Stadhouder de Holanda organizou unha frota de guerra en xullo de 1517, comandada por Anthonius van den Houte e aínda que comezou con éxito, queimando algúns navíos frisóns preto de Bunschoten, Grutte Pier respondeu tomando 11 dos seus navíos nunha batalla preto de Hoorn en 1518., e pouco despois desa vitoria Pier derrotou a 300 holandeses en Hindeloopen, segundo a lenda fixo repetir os prisioneiros un shibboleth para distinguir os frisóns dos infiltrados holandeses e baixoalemáns'' Bûter, brea en griene tsiis, wa't dat net sizze kin is gjin oprjochte Fries'' (Manteiga, pan e queixo verde: se non o podes dicir, non es un verdadeiro frisón). 

Malia os seus éxitos, non puido impedir que Frisia seguise baixo o control dos burgundios e desilusionado retirouse en 1519 deixando a xefatura dos seus homes a Wierd Jelckama  e morreu pacificamente na súa casa de Snits o 18 de outubro de 1520..

## Notas
Willem de Sitter

**Willem de Sitter**, nado o 6 de maio de 1872 en Snits e finado o 20 de novembro de 1934 en Leiden, foi un matemático, físico e astrónomo neerlandés

## Traxectoria 
De Sitter, fillo do xuíz Lamoraal Ulbo de Sitter e Catharina Bestling e neto do político liberal e alcalde de Groningen Willem de Sitter estudou matemática e física na Universidade de Groningen,comezando a se interesar pola astronomía. Traballou con Jacobus Kapteyn nun catálogo de estrelas no Observatorio astronómico de Cidade do Cabo en Suráfrica (1897–1899), despois traballou durante oito anos como axudante de Kapteyn no laboratorio de astronomía de Groningen e en 1908 accedeu á cátedra de astronomía na Universidade de Lieden e foi director do seu observatorio astronómico desde 1919 ata a súa morte.

De Sitter fixo importantes achegas á cosmoloxía física. En 1932 xunto con Albert Einstein publicou o artigo *On the Relation between the Expansion and the Mean Density of the Universe*, na revista *Proceedings of the National Academy of Sciences* na que conxeturaban que podía existir gran cantidade de materia que non emitise luz, o que agora se coñece como materia escura. De Sitter tamén estableceu os conceptos coñecidos como Espazo de Sitter e Universo de Sitter, unha solución para a teoría da relatividade xeral libre de materia e cunha constante cosmolóxica positiva, o que resulta nun universo baldeiro que se expande exponencialmente. De Sitter tamén foi famoso polas súas investigacións obre o planeta Xúpiter.

## Publicacións 
* *Discussion of heliometer-observations of Jupiter’s satellites*, Wolters, Groningen (1901)
* *A determination of the inclinations and nodes of the orbits of Jupiter’s satellites*, Edimburgo (1906)
* *Derivation of final inclinations and nodes of the orbital planes of Jupiter’s satellites*, Londres (1914)
* *Determination of the mass of Jupiter and elements of the orbits of its satellites from observations made with the Cape heliometer* (coautores : Sir David Gill e William Henry Finlay), Edimburgo (1915)
* *On the longitude of the sun in the years 1864-1900, and the rotation of the earth*, J.Enschedé en Zonden, Haarlem (1927)
* *Orbital elements determining the longitudes of Jupiter’s satellites, derived from observations*, J. Enschedé en Zonen, Haarlem (1928)
* *Jupiter’s Galilean satellites : George Darwin lecture*, Edimburgo (1931)
* *The size of the universe*, Astronomical Society of the Pacific, San Francisco (1932) 
* *Kosmos*, Harvard University Press, Cambridge (1932)
* *On the expanding universe*, Amsterdam (1932)
* *Short history of the Observatory of the University at Leiden, 1633-1933*, J.Enschedé en zonen, Haarlem (1933)
* *The astronomical aspect of the theory of relativity*, University of California press, Berkeley (1933)
* *On the system of astronomical constants*, Haarlem (1937)

## Notas
Emma Smith

**Emma Hale Smith Bidamon**, nada en Harmony Township (Pensilvania) o 10 de xullo de 1804 e finada en Nauvoo (Illinois) o 30 de abril de 1879, foi a esposa de Joseph Smith (Jr.) ata a morte deste en 1844, e unha das líderes nos comezos do movemento dos Santos dos Últimos Días. Foi nomeada en 1842 como a presidenta inaugural dunha organización de servizo composta por mulleres chamada nese entón Sociedade de Socorro de Mulleres de Nauvoo para daquela ser reorganizada en Utah como un dos fundamentos da Igrexa de Xesús Cristo dos Santos dos Últimos Días co nome Sociedade de Socorro.
Franz Stock

**Franz Stock**, nado o 21 de setembro de 1904 en Neheim-Hüsten, Renania do Norte-Westfalia e finado o 24 de febreiro de 1948 en París, foi un sacerdote católico coñecido por auxiliar aos prisioneiros franceses na represión nazi en París.

## Traxectoria 
Nado nunha familia obreira, realizou estudos filosóficos e teolóxicos en Paderborn. En 1926 participa no Congreso democrático internacional pola Paz, nun contexto de belicismo e ascenso de réximes autoritarios. En 1932 foi ordenado sacerdote.

En 1934 é nomeado reitor da misión católica alemá en París, pero co estoupido da segunda guerra mundial debe retornar a Alemaña.

Tras a ocupación alemá de Francia volve a París. Preocupado pola represión nazi, comeza a visitar as prisións de Fresnes, La Santé e Cherche Midi. Recibe a encomenda de atender aos condenados a morte polo que é dos poucos non integrados no aparello militar ou nazi que se move con certa liberdade polas prisións onde se ateigaban os represaliados pola ocupación. Comeza así un labor clandestino de asistencia aos prisioneiros e de posta en contacto coas súas familias e amigos arriscando a súa propia vida; filtra información, mesmo memorizando as mensaxes, que impiden novas represións e evita máis detencións e torturas. Prepara os testemuños nos xuízos que conseguen atenuar as penas.

Cando as forzas estadounidenses liberan París en 1944, é detido no hospital de la Pieté e fano prisioneiro de guerra. Deste xeito, comeza un labor de atención aos prisioneiros alemáns. Chega a organizar un seminario no campo de prisioneiros preto de Orleáns.

En 1947 é nomeado doutor honoris causa pola Universidade de Friburgo.

Na celebración do cincuenta aniversario da súa morte participaron o Presidente do Senado francés René Morony e o chanceler da República Federal Alemá Helmut Kohl.

Está en marcha o proceso de beatificación.
Adriaan van Maanen

**Adriaan van Maanen**, nado o 31 de marzo de 1884 en Snits e finado o 26 de xaneiro de 1946 en Pasadena foi un astrónomo neerlandés-estadounidense.

## Traxectoria 
Van Maanen naceu nunha familia acomodada de Frisia, estudou astronomía na Universidade de Utrecht e logo traballou brevemente na Universidade de Groninga. En 1911 marchou aos Estados Unidos onde traballou como voluntario no Observatorio Yerkes, ao ano seguinte foi traballar ao Observatorio Mount Wilson e alí permaneceu activo ata a súa morte en 1946. Especializouse na medición do movemento estelar e a determinación das paralaxes co gran reflector de 60 polgadas. Mediu os movementos astrométicos internos en varias galaxias espirais, que supoñían que tales obxectos eran sistemas constituídos por gas e estrelas no interior da Vía Láctea, pero as súas medicións entraron en contradición coas realizadas por Edwin Hubble para a Gran Nebulosa de Andromeda.. En 1935 determinouse que a medición de Hubble era correcta e a de van Maanen incorrecta. A van Maanen tamén se debe o descubrimento da Estrela de Van Maanen.

## Notas
Mudar Badran

**Mudar Seyyid Muhammad Badran**, en árabe مضر بدران, nado en Jerash en 1934 e finado o 22 de abril de 2023, foi un político xordano. Foi primeiro ministro de Xordania desde 1976 até 1984, menos desde 1979 até 1980. Volveu ser primeiro ministro desde 1989 até 1991. Tamén ministro de exteriores de 1976 até 1979 e ministro de defensa durante a maior parte do seu mandato.

O seu irmán, Adnan Badran, tamén traballou na política.

## Notas
Trofeo Teresa Herrera 2008

A 63ª edición do **Trofeo Teresa Herrera** celebrouse na Coruña entre o 17 e o 19 de agosto de 2008. O campión foi o Deportivo da Coruña, que derrotou na final ao Atlético de Madrid, logrando o seu 16º título e o noveno de xeito consecutivo.

## Participantes 
## Resultados 
## Partidos 
### Primeira semifinal 
| width="50%" valign="top" |

|}

### Segunda semifinal 
| width="50%" valign="top" |

|}

### Disputa polo 3º e 4º posto 
| width="50%" valign="top" |

|}

### Final 
| width="50%" valign="top" |

|}

## Goleadores 
## Notas
Anthonie Cornelis Oudemans

**Anthonie (Antoon) Cornelis Oudemans**, nado o 12 de novembro de 1858 en Batavia e finado do 14 de xaneiro de 1943 en Arnhem, foi un zoólogo neerlandés.

## Traxectoria 
Era fillo do astrónomo neerlandés Jean Abraham Chrétien Oudemans e neto do filólogo Anthonie Cornelis Oudemans, polo que recibiu o seu nome. A súa tese de doutoramente foi sobre os *platihelmintos*. En 1885 nomeárono director dos xardíns zoolóxicos da Haia, descrubriu varios insectos e unha especie de primate, o *Lophocebus aterrimus*. En 1892 publicou *The Great Sea Serpent*, un estudo dos informes de avistamento de serpes mariñas nos océanos do mundo, e concluíu que tales criaturas debía ser un membro descoñecido dos pinnípedes que el chamou *Megophias megophias*. Bernard Heuvelmans referiuse a este libro como o comezo da criptozooloxía.

En 1895 deixou A Haia para ensinar bioloxía en Snits. Publicou múltiples artigos científicos, e en 1917 un sobre o extinto dodo, *Dodo-studiën: naar aanleiding van de vondst van een gevelsteen met dodo-beeld van 1561 te Vere*. En 1942 doou ao Rijksmuseum van Natuurlijke Historie a súa importante colección de ácaros que consistía en 5.981 exemplares de 1.316 especies..

## Notas
Pteropus giganteus

***Pteropus giganteus*** é un morcego cuxo corpo mide uns 30 centímetros de lonxitude e chega a ter unha envergadura alar de 120 cm. Pesa en media 800 g. O pelo ten tons marrón avermellados, pardos e negruzcos, máis claros na parte inferior.
 
Distribúese ao longo da India, Bangladesh, sur da China, Maldivas, Nepal, Paquistán e Sri Lanka. Vive en bosques, nos que se alimenta de froita. A súa actividade é nocturna desprazándose a zonas cultivadas, onde poden causar graves danos. Durante o día permanecen colgados das árbores sendo moi patente a súa presenza. Conforman grupos xerárquicos. As femias afástanse antes do parto e as crías fican baixo as ás da nai durante cinco meses.

## Véxase tamén 
### Bibliografía 
* Boitani, Luigi e Stefania Bartoli (1982) *Guía de Mamíferos*: 54. Barcelona: Editorial Grijalbo, 1985. ISBN 84-253-1659-6
Pteropus livingstonii

***Pteropus livingstonii*** é unha especie de morcego da familia Pteropodidae.

## Notas 
## Véxase tamén 
### Bibliografía 
* SIMMONS, N. B. *Order Chiroptera*. In: WILSON, D. E.; REEDER, D. M. (Eds.). Mammal Species of the World: A Taxonomic and Geographic Reference. 3. ed. Baltimore: Johns Hopkins University Press, 2005. v. 1, p.&nbsp;312-529.

### Ligazóns externas 
* Chiroptera Specialist Group 1996. Pteropus melanopogon. 2006 IUCN Red List of Threatened Species.
Raposo voador común

O **raposo voador común** ou **raposo voador de pescozo roxo** **(***Pteropus vampyrus*) é unha especie de morcego da familia *Pteropodidae*. 

## Distribución 
Atópase en Camboxa, Vietnam, Indonesia, Malaisia, Birmania, Tailandia, Filipinas, Brunei, Tonga e Vanuatu.

## Descrición 
Como os demais integrantes do xénero *Pteropus*, é fruxívoro e aliméntase exclusivamente de froitos, flores, pole e néctar. É coñecido por ser o máis grande da familia e presentar a maior envergadura da apertura alar, entre 140 e 180 cm. Como outros megaquirópteros, carece da habilidade da ecolocalización.

miniatura|esquerda|220px|*Pteropus vampyrus* voando no Reino Animal de Disney.

## Notas 
## Véxase tamén 
### Ligazóns externas 
* Chiroptera Specialist Group 1996. Pteropus vampyrus. 2006 IUCN Red List of Threatened Species.
Scream 2

***Scream 2*** é a continuación de *Scream, vixía quen chama*, dirixida por Wes Craven no ano 1997 e protagonizada por Neve Campbell, Courtney Cox e David Arquette, entre outros.

## Sinopse 
Nesta segunda entrega Sidney fai vida normal na universidade cando unha parella é asasinada. Inmediatamente Sidney e o seu amigo Randy (interpretado por Jamie Kannedy) volven a revivir todo o pesadelo sucedido en Woodsboro un ano atrás. Ninguén esta a salvo e menos Sidney porque o asasino quere terminar o que Billy Loomis e Stu Macher empezaron.

## Personaxes 
* Neve Campbell como Sidney Prescott
* David Arquette como Dewey Riley
* Courteney Cox como Gale Weathers
* Roger L. Jackson como voz de Ghostface
* Liev Schreiber como Cotton Weary
* Jamie Kennedy como Randy Meeks
* Sarah Michelle Gellar como Casey "Cici" Cooper
* Jerry O'Connell como Derek
* Elise Neal como Hallie
* Duane Martin como Joel
* Jada Pinkett Smith como Maureen Evans
* Timothy Olyphant como Mickey
* Laurie Metcalf como Mrs. Loomis
* Omar Epps como Phil Stevens

## Notas 
## Véxase tamén 
### Ligazóns externas 
* 
* *Scream 2* (1997) Box Office Mojo
PS, I Love You

***P.S. I Love You*** (en galego, *P.D. quérote*) é un libro que foi escrito pola escritora irlandesa Cecilia Ahern e que foi publicado no ano 2004.

## Sinopse 
Holly Kennedy é unha moza americana que está profundamente namorada do seu marido, Gerry, un rapaz irlandés con quen pensaba pasar o resto da súa vida, pero o destino non llo permite. Gerry morre con tan so 35 anos, deixando a Holly totalmente esnaquizada. Pero el decidiu que Holly non ía a estar soa e déixalle unha serie de cartas escritas por el nos seus últimos meses de vida, e que irán axudando a Holly a superalo e sobre todo a non sentirse soa. Así ela tamén ira descubrindo cousas sobre si mesma, e sobre a súa familia e amigos.

## Adaptación cinematográfica 
A adaptación cinematográfica deste libro, *P.S. I Love You*, foi estreada nos Estados Unidos o 21 de decembro do 2007. Está protagonizada por Hilary Swank no papel de Holly Kennedy e Gerard Butler no papel de Gerry. Tamén participan na película actores como Lisa Kudrow (coñecida mundialmente como Phoebe en *Friends*) ou Kathy Bates (*Tomates verdes fritos*).
Pablo Sarabia

**Pablo Sarabia García**, nado en Madrid o 11 de maio de 1992, é un futbolista español. Xoga de centrocampista e o seu actual equipo é o Sevilla FC.

Ten un gran manexo de balón coa súa perna esquerda. Trátase dun xogador rápido no un contra un, con gran disparo desde diferentes distancias con ambas pernas.

## Traxectoria 
Sarabia xogou na Escola de Fútbol Madrid Oeste Boadilla, en Boadilla del Monte (Madrid), onde se formou para dar o salto a canteira madridista na categoría infantil en 2004.

Empezou a tempada 2008/09 no xuvenil A das categorías inferiores do Real Madrid, xogando de vez en cando no Real Madrid C. O 3 de xaneiro de 2010 debutou co Real Madrid Castilla contra o Alcorcón, substituíndo a Samuel no minuto 58 de partido. No seu terceiro partido no Castilla, o primeiro no estadio Alfredo Di Stéfano, foi titular e marcou o segundo gol que axudaría a conseguir a vitoria do Castilla sobre o Racing B. Ademais deu o pase do terceiro gol madridista nun lanzamento de esquina, quedando así demostrada a súa capacidade para meter goles e tamén para dalos.

En setembro de 2010 rumoreábase a venda de Sarabia ao equipo portugués Sporting de Braga no mercado invernal por 3 millóns de euros, aínda que non se produciu o traspaso.

O 8 de decembro de 2010 debutou co Real Madrid en Liga de Campións, no encontro Real Madrid 4-0 Auxerre, substituíndo a Cristiano Ronaldo a falta de 20 minutos para o final do partido.

## Véxase tamén 
### Ligazóns externas 
* Datos do xogador en bdfutbol.com 
* Datos do xogador en futbolme.com
Envergadura

miniatura|dereita|A envergadura deste avión é a distancia entre os puntos **A** e **B**
A **envergadura** é o ancho da vela maior dunha embarcación a vela, o ancho que ten de fronte as aves ou outros animais alados (como pterodáctilos, morcegos ou insectos) coas ás totalmente estendidas cara aos lados ou, por extensión, o ancho dunha aeronave dun extremo ao outro das ás.
Chang Myon

**Chang Myon**, nado o 28 de agosto de 1899 e finado o 4 de xuño de 1966, foi un educador, diplomático e político surcoreano. Foi vicepresidente de Corea do Sur durante uns meses en 1960 e primeiro ministro entre 1950 e 1952 e de novo de 1960 a 1961
Kim Young-sam

**Kim Young-sam**(김영삼), nado o 20 de decembro de 1927 e finado en Seúl o 22 de novembro de 2015, foi un político surcoreano que foi presidente de Corea do Sur dende o 25 de febreiro de 1993 ata 25 de febreiro de 1998.
Chun Doo-hwan

miniatura|Chun Doo-hwan
**Chun Doo-hwan**(전두환), nado en Hapcheon o 18 de xaneiro de 1931 e finado en Yeonhui-dong (Seúl) o 23 de novembro de 2021, foi un político surcoreano que foi presidente de Corea do Sur dende o 1 de setembro de 1980 ata o 24 de febreiro de 1988.
Park Chung-hee

**Park Chung-hee** (en coreano: 박정희; 朴正熙), nado o 14 de novembro de 1917 e finado o 26 de outubro de 1979, foi un político e militar surcoreano que foi presidente de Corea do Sur dende o 17 de decembro de 1963 ata o 26 de outubro de 1979 e primeiro ministro en funcións do 18 de xuño ao 9 de xullo de 1962.

## Véxase tamén 
### Ligazóns externas
Unión por un Movemento Popular

A **unión por un Movemento Popular** (en francés: *Union pour un mouvement populaire, **UMP***) é un partido político francés de centro-dereita, membro do Partido Popular Europeo.
Trixeración

A **Trixeneración** é un procedemento similar á coxeración no que se consegue frío, ademais de enerxía eléctrica e calor, típicos da coxeración, todo a partir dun mesmo combustible ou unha mesma fonte de enerxía primaria.

A aparición dos sistemas de  trigeneración ten a súa orixe na chamada xeración distribuída ou descentralizada, que consiste en localizar o sistema de xeración no mesmo lugar onde se atopan os usuarios finais, ou moi preto deles.

A forma tradicional de obter estes produtos enerxéticos é por separado: consumir a electricidade da rede, producir a calor mediante caldeiras de combustible fósil e o frío a partir de ciclos de refrixeración por compresión, que consomen enerxía eléctrica. Os sistemas de  trigeneración e coxeración posúen certas vantaxes económicas e ambientais respecto a forma convencional de xeración, entre elas un maior rendemento térmico global, que permite o aforro de enerxía primaria e a redución de emisións.

A combinación da coxeración coa absorción dá lugar á trixeración. A absorción é un proceso polo que se pode obter frío a partir dunha fonte de calor.

A calor residual que se obtén é a suma da producida pola xeración de electricidade, máis o subtraído do proceso de refrixeración. Co que se consegue máis cantidade de calor malia a menor temperatura, coa desvantaxe de que as posíbeis aplicacións desta calor poden verse reducidas.

Na época estival, a demanda de calor baixa considerabelmente, polo que a calor producida nos equipos de coxeración pódese aproveitar para "xerar" frío para o aire acondicionado necesario nesta época. Deste xeito conséguese a partir dunha única enerxía primaria (gas natural) tres tipos de enerxía, xunto cun importante aforro económico e unha boa alternativa para o medio ambiente (Porén estamos a mellorar a eficiencia global do proceso comparándoa coa dos procesos por separado).
Frieda B. Hennock

**Frieda Barkin Hennock**, nada o 27 de decembro de 1904 en Kovel e finada o 20 de xuño de 1960 en Nova York, foi unha avogada estadounidense.

## Traxectoria 
Hennock naceu na Ucraína tsarista nunha familia xudía que emigrou aos Estados Unidos en 1910. En Nova York estudou dereito na Brooklyn Law School e graduouse en 1924. Entre 1926 e 1948 traballou como avogada no Estado de Nova York especializándose en dereito corporativo. En 1948 Harry Truman nomeouna para servir na Comisión Federal de Comunicacións, foi a primeira muller en entrar nela, e tivo un papel decisivo na decisión da FCC de asignar canles ás televisións educativas , o que sería o xermolo da televisión pública nos Estados Unidos. En 1955 deixou a FCC volvendo ao exercicio da avogacía.

## Notas
Juande Ramos

**Juan de la Cruz "Juande" Ramos Cano**, nado en Pedro Muñoz (Cidade Real) o 25 de setembro de 1954, é un exfutbolista e actual adestrador de fútbol español. Xogaba na posición de centrocampista.

## Véxase tamén 
### Ligazóns externas 
* Páxina oficial de Juande Ramos
* Datos do xogador en bdfutbol.com 
* Datos do adestrador en bdfutbol.com
Pieter Sjoerds Gerbrandy

**Pieter Sjoerds Gerbrandy**, nado o 13 de abril de 1885 en Goaiïngea e finado o 7 de setembro de 1961 na Haia, foi un avogado e político neerlandés que foi primeiro ministro do goberno neerlandés no exilio, durante a segunda guerra mundial, do 3 de setembro de 1940 ata o 24 de xuño de 1945

## Traxectoria 
Gerbrandy naceu nunha aldea preto de Snits en Frisia. Estudou na Universidade Libre de Ámsterdan, despois de se graduar en 1911 exerceu como avogado en Leiden e despois en Snits. En 1918 como capitán na reserva foi de voluntario á Haia para facer fronte á proclamación da revolución socialista polo líder socialista Pieter Jelles Troelstra. Entre 1920 a 1930 foi membro da asemblea provincial polo Partido Antirrevolucionario. Desde 1930 era profesor na Universidade Libre de Ámsterdan e en 1939 fora ministro de Xustiza no gabinete de Dirk Jan de Geer contra a recomendación do seu partido. Tras a invasión alemá en 1940, e o exilio da familia real e o goberno, polo seu rexeitamento da política derrotista de De Geer a raíña Guillermina nomeouno primieiro ministro do goberno neerlandés no exilio, servindo tamén como ministro de xustiza e colonias. Pola súa iniciativa comezou a emitir Radio Oranje que subministraba información á poboación neerlandesa baixo ocupación alemá e no que el emitía chamados á poboación. Despois da liberación du sur do país, ao marchar os ministros socialistas formou un novo goberno, estritamente subordinado ao goberno militar e tras a total liberación dos Países Baixos cesou nas súas funcións. Gerbrandy opúxose á chamada "política indonesia" e presidiu de 1946 a 1950 o Comité Nacional para a Preservación da Unidade do Reino, que se opuña á independencia de Indonesia. Entre 1948 e 1959 foi deputado no Parlamento, e en 1955 concedéronlle o título de Ministro de Estado e en 1956 estivo na coñecida como comisión Beel que se encargou do affaire Greet Hofmans e da súa relación coa Casa Real.

## Véxase tamén 
### Ligazóns externas 
*  Biografía oficial parlamentaria
Luis Fernández Toledo

**Luis Fernández Toledo**, nado en Tarifa (Cádiz) o 2 de outubro de 1959, é un exfutbolista e actual adestrador de fútbol hispano-francés. Xogaba de defensa ou centrocampista e actualmente adestra á selección israelí.

## Véxase tamén 
### Ligazóns externas 
* Datos do adestrador en bdfutbol.com
Víctor Muñoz Manrique

**Víctor Muñoz Manrique**, nado en Zaragoza o 15 de marzo de 1957, é un exfutbolista e actual adestrador de fútbol español. Xogaba de centrocampista e foi internacional coa selección española. Na actualidade adestra o Real Zaragoza.

## Traxectoria 
En marzo de 2014 foi contratado como adestrador do Real Zaragoza, en substitución de Paco Herrera.

## Notas 
## Véxase tamén 
### Ligazóns externas 
* Datos do xogador en bdfutbol.com 
* Datos do adestrador en bdfutbol.com 
* Datos do xogador en futbol.sportec.es
* Datos do xogador en national-football-teams.com
* Datos do xogador en fifa.com
Batalla das Dunas

Houbo varias batallas coñecidas con este mesmo nome:

* a primeira **Batalla das Dunas** (ou Batalla de Nieuwpoort) de 1600: derrota española na Guerra dos Oitenta Anos;
* a **Batalla naval das Duna**s (*The Downs*), na costa de Kent, de 1639: derrota española durante a mesma guerra;
* a segunda **Batalla das Dunas** (ou Batalla de Dunkerque) de 1658: derrota española na guerra franco-española.
Malgudi Days

***Malgudi Days*** (en ) é unha serie de televisión da India baseada nas obras de R.K. Narayan e dirixida polo director kannará Shankar Nag en 1986, filmada integramente preto de Agumbe no distrito de Shimoga (Karnakata). En 2004 Kavitha Lankesh realizou unha nova serie baseada nesta co título de "The return of Malgudi Days" que se emitiu en 2006. As historias da serie proceden dos libros "A Horse and Two Goats", "Malgudi Days", "Swami and Friends" e "Vendor Of Sweets".

## Notas
Joaquim Ventura

**Joaquim Ventura Ruiz**, nado en Barcelona o 7 de xullo de 1954, é escritor en catalán e en galego.

## Traxectoria 
Actualmente reside en Premià de Mar (Barcelona). Licenciado en Filoloxías Galega e Portuguesa pola Universidade de Barcelona 1993 e doutor en Filoloxía Románica pola mesma universidade 1997, coa tese *El Grup Nós i la cultura europea: autoretrat duna generació*, que obtivo a cualificación de apto cum laude por unanimidade. Gañou o Premio Letras Galegas da Universidade de Santiago de Compostela nas edicións de 1992 e 1993.

Alén de poeta en catalán (Premio Universidade de Barcelona, 1992; Premi Philologi, 1993), en galego colabora en prensa como columnista de opinión (Galicia Hoxe) e como crítico literario en diversas publicacións, entre elas Faro de Vigo. Foi finalista do Premio Nacional da Crítica.

Alén de investigador da literatura galega tanto da súa época medieval como da contemporánea, con máis de trinta traballos, tamén é tradutor ao catalán de autores galegos como Eduardo Blanco Amor, Ramón Otero Pedrayo, Álvaro Cunqueiro e Fermín Bouza-Brey. Colaborou no proxecto da Enciclopedia Galega de Hércules Edicións co capítulo da narrativa entre 1916 e 1936.

## Obra en galego 
### Ensaio 
* *O nacionalismo kármico de Vicente Risco* (2000). Laiovento.
* *As máscaras dos homes de Nós* (2024). Deputación de Ourense. 252 páxs. ISBN 978-84-16643-61-5.

### Edición 
* *Doutrina e ritual da Moi Nobre Orde Galega do Santo Grial*, de Vicente Risco, 1997, Xunta de Galicia.
* *Epistolario de Vicente Risco a Antón Losada Diéguez*, 2010, Deputación de Ourense.
* *Vicente Risco no xornal Euzkadi. Artigos arredor de Galiza e o nacionalismo galego*, 2018, dentro da Biblioteca Vicente Risco do selo editorial Dr. Alveiros.

### Obra colectiva 
* *A Coruña á luz das letras*, 2008, Trifolium.
* *En defensa do poleiro*, 2010, Toxosoutos.